*Projekts*

**LATVIJAS REPUBLIKAS MINISTRU KABINETS**

2016. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2013.gada 30.aprīļa**

**noteikumos Nr.240 “Vispārīgie teritorijas plānošanas un izmantošanas noteikumi”**

Izdoti saskaņā ar

Teritorijas attīstības plānošanas likuma

7.panta pirmās daļas 6. un 7.punktu

Izdarīt Ministru kabineta 2013.gada 30.aprīļa noteikumos Nr.240 “Vispārīgie teritorijas plānošanas un izmantošanas noteikumi” (Latvijas Vēstnesis*,* 2013/96.2.)šādus grozījumus:

1. papildināt 2.punktu ar jaunu 2.27. un 2.28.apakšpunktu šādā redakcijā:

“2.27. dīķis - uz zemes ierīkota, mākslīgi rakta ūdenstilpe, kas var būt ierobežota ar dambjiem vai aizsprostiem;

2.28. terminālis - ar infrastruktūru un iekārtām aprīkota teritorija vai būvju komplekss, kurā notiek kravu un pasažieru apkalpošana un apkalpošanas veida maiņa no viena transporta veida uz citu un kravu loģistikas pakalpojumi (uzglabāšana,  apstrāde, distribūcija u.tml.)”;

1. izteikt 2.21.apakšpunktu šādā redakcijā:

“2.21. publiskā ārtelpa – teritorijas un telpa, ko veido ceļi, ielas, bulvāri, laukumi, parki, dārzi, skvēri, publisku ēku pagalmi, krastmalas, pasāžas, promenādes, kā arī citas vietas, kas ir sabiedrībai brīvi vai daļēji pieejamas;”;

1. izteikt 5.punktu šādā redakcijā:

“5. Ja pašvaldības teritorijas plānojumā vai normatīvajos aktos dabas un vides aizsardzības jomā nav noteikts citādi, lai nodrošinātu esošo un plānoto objektu funkcijas, atļauta šāda izmantošana:

5.1 pašvaldību ceļu, komersantu ceļu, māju ceļu un ielu, piebrauktuvju, gājēju ielu un ceļiņu un veloceliņu izbūve, kā arī esošo ielu un ceļu pārbūve;

5.2. objektam nepieciešamo transportlīdzekļu stāvvietu izbūve;

5.3. apstādījumu izveide un teritorijas labiekārtojums;

5.4. inženierkomunikāciju tīklu un objektu izbūve;

5.5. erozijas risku ierobežošanas, pretplūdu aizsardzības būvju un meliorā­cijas sistēmu izbūve.”;

1. izteikt 7.punktu šādā redakcijā:

“7. Plānojot jaunu apbūvi teritorijās, kurās nav izbūvēta vai izplānota pub­liskā infrastruktūra, līdz 20 % no plānojamās teritorijas paredz publiskiem   
mēr­­ķiem, tai skaitā ielu, ceļu, laukumu, kā arī inženiertehniskās apgādes objek­tu ierīkošanai. Izglītības, veselības un sociālās aprūpes, kultūras iestāžu izvie­tošanai var paredzēt lielāku teritorijas daļu, ja ir panākta rakstveida vienošanās ar attiecīgās teritorijas zemes īpašnieku.”;

1. svītrot 9.punktu;
2. izteikt 12.punktu šādā redakcijā:

“12. Ja nepieciešams sadalīt zemes vienību, kas jau ir likumīgi apbūvēta līdz šo noteikumu spēkā stāšanās brīdim, jauno zemes vienību platība drīkst būt mazāka par teritorijas plānojumā vai lokālplānojumā noteikto minimālo platību, šādos gadījumos:

* 1. tiek sadalīta kopīpašumā esoša zemes vienība, lai izveidotu atsevišķus īpašumus, kā arī veiktu kopīpašumā esošu būvju reālo sadali,
  2. tiek sadalīta zemes vienība situācijā, kad būvei un zemei ir cits īpašnieks;
  3. tiek atdalīta zemes vienība, kas nepieciešama esošai vai plānotai inženierbūvei.”;

1. papildināt noteikumus ar jaunu 12.1.punktu šādā redakcijā

“12.1 Veicot zemes vienības sadalīšanu šo noteikumu 12.punktā minētājos gadījumos, zemes vienībai ar esošo apbūvi platību nosaka, vadoties pēc funkcionālās nepieciešamības. No apbūves brīvā zemes gabala sadale iespējama tikai tad, ja jaunveidojamo zemes vienību platība atbilst teritorijas plānojumā vai lokālplānojumā noteiktajai minimālajai platībai. Visu jaunizveidoto zemes vienību turpmākā izman­tošana veicama atbilstoši teritorijas plānojumam vai lokālplānojumam.”;

1. aizstāt 17.6.apakšpunktā vārdu “rūpniecības” ar vārdu ”rūpnieciskās”;
2. izteikt 19.punktu šādā redakcijā:

“19. Atkarībā no konkrētās situācijas un izvēlētās detalizācijas pakāpes, teritorijas plānojumā vai lokālplānojumā katrai funkcionālajai zonai var noteikt apakšzonas, pievienojot funkcionālās zonas apzīmējuma burtiem ciparu indeksu. Katrai apakšzonai attiecīgi teritorijas plānojuma vai lokālplānojuma teritorijas izmantošanas un apbūves noteikumos nosaka konkrētus apbūves parametrus un izmantošanas veidus, atbilstoši šo noteikumu 3.pielikumā dotajam izmantošanas veidu aprakstam.”;

1. papildināt 24.punktu ar jaunu 24.3.apakšpunktu šādā redakcijā:

“24.3. citus parametrus (ja nepieciešams).”;

1. papildināt noteikumus ar jaunu 24.1 un 24.2 punktu šādā redakcijā:

“24.1 Ja pašvaldības teritorijas plānojumā vai lokāplānojumā kādai funkcionālai zonai vai apakšzonai nav norādīti papildizmantošanas veidi, tiek uzskatīts, ka šajās zonās vai apakšzonās nav atļauta nekāda papildizmantošana;

24.2 Katrai funkcionālajai zonai vai apakšzonai, atkarībā no konkrētās situācijas, teritorijas plānojuma vai lokālplānojuma apbūves noteikumos var noteikt pieļaujamo papildizmantošanas veidu procentuālo attiecību pret galveno izmantošanas veidu, taču tā nevar pārsniegt 50%. Šī norma nav attiecināma uz katru atsevišķo zemes vienību, bet uz konkrēto funkcionālo zonu vai apakšzonu.”;

1. svītrot 31.punktā vārdus „un rindu māju apbūve”;
2. papildināt noteikumu 32.punktu ar jaunu 32.3.apakšpunktu šādā redakcijā:

“32.3. rindu māju apbūve”;

1. papildināt noteikumu 41.punktu ar jaunu 41.4.apakšpunktu šādā redakcijā:

“41.4. noliktavu apbūve”;

1. svītrot 49.2.apakšpunktu ;
2. aizstāt 50.2.apakšpunktā vārdus “dārza māju apbūve” ar vārdiem “lauksaimnieciska izmantošana”;
3. svītrot 52.2 apakšpunktu;
4. izteikt 53.2.apakšpunktu šādā redakcijā:

“53.2. viensētu apbūve, ja vienas viensētas izveidei paredzētās zemes vienības platība nav mazāka par 2 ha, un vidi un dabas aizsardzību vai meža nozari regulējošajos normatīvajos aktos nav noteikts citādi ;”;

1. izteikt 65.punktu šādā redakcijā:

“65. Lauku teritorijās jaunveidojamās zemes vienības minimālā platība ir   
2 ha,ja citos normatīvajos aktos vides un dabas aizsardzības, zemes pārvaldības vai lauksaimniecības un lauku attīstības jomā, teritorijas plānojumā vai lokālplānojumā nav noteikta lielāka minimālā platība. Šis nosacījums neattiecas uz:

65.1. zemes vienībām, kas nepieciešamas esošo būvju apsaimniekošanai;

65.2. zemes robežu pārkārtošanu vai zemes vienību apvienošanu;

65.3. zemes vienībām, kas nepieciešamas inženierbūvju izbūvei vai uzturēšanai;

65.4. gadījumiem, kad nepieciešams no pārējās zemes platības atdalīt esošo viensētu, kas likumīgi uzbūvēta līdz šo noteikumu spēkā stāšanās dienai;.

65.5. zemes vienībām, kas nepieciešamas atsevišķu ražošanas, publiska vai komerciāla rakstura objektu būvniecībai un apsaimniekošanai.”

1. aizstāt 77.punktā vārdus “pilsētām un ciemiem” ar vārdiem “pilsētām, ciemiem vai to daļām”;
2. izteikt 78.1.apakšpunktu šādā redakcijā:

“78.1. esošos un plānotos ceļus vai ielas un to kategorijas;”;

1. svītrot 6.2.apakšnodaļas nosaukumā vārdus “un ceļu”;
2. izteikt 86.punktu šādā redakcijā:

“86. Ielas pēc to funkcijām un nozīmes iedala šādās kategorijās:

86.1. B kategorijas iela (tranzīta iela)– iela, ar dominējošu savienošanas funkciju un pakārtotu piekļūšanas funkciju. Savienošanas funkcijas īstenošana un atbilstošās kvalitātes prasības ir noteicošas šīs kategorijas ielu izbūvē;

86.2. C kategorijas iela (maģistrālā iela)– iela vai tās posms, kam ir savienošanas, piekļūšanas un uzturēšanās nodrošināšanas funkcija. Šo ielu izbūvē noteicošās ir savienošanas funkcijas kvalitātes prasības;

86.3. D kategorijas iela (pilsētas vai ciema nozīmes iela) – iela vai tās posms, kas galvenokārt nodrošina piekļūšanu atsevišķiem zemesgabaliem. Noteiktās diennakts stundās šī iela var veikt arī savienošanas funkciju;

86.4. E kategorijas iela (vietējas nozīmes iela) – iela vai tās posms, kas galvenokārt nodrošina uzturēšanās, bet pakārtoti – arī piekļūšanas funkciju. Šo ielu izbūvē noteicošās ir uzturēšanās funkcijas kvalitātes prasības.”;

1. izteikt 90.punktu šādā redakcijā:

“90. Esošajām ielām sarkanās līnijas nosaka un attēlo teritorijas plānojumā vai lokālplānojumā.”;

1. izteikt 91.punktu šādā redakcijā:

“91. Plānoto ielu sarkanās līnijas nosaka un attēlo lokālplānojumā vai detālplānojumā.”;

1. papildināt noteikumus ar jaunu 122.1 punktu šādā redakcijā:

“122.1. Atļautajiem papildizmantošanas veidiem mazstāvu dzīvojamās apbūves teritorijās ir pieļaujams paaugstināts stāvu skaits (apbūves augstums), bet daudzstāvu dzīvojamās apbūves teritorijās - samazināts stāvu skaits (apbūves augstums), ja tas noteikts teritorijas plānojumā vai lokālplānojumā;

”

1. svītrot 7.2.apakšnodaļas virsrakstā vārdus “stāvu skaits”;
2. izteikt 123.punktu šādā redakcijā:

“123. Būves augstumu mēra no zemes planējuma atzīmes ielas fasādes vai galvenās ieejas pusē. Mainīgos reljefa apstākļos, kā arī blīvas vēsturiskās apbūves teritorijās augstumu nosaka atbilstoši konkrētajai situācijai.”;

1. izteikt 124.punktu šādā redakcijā:

“124. Augstuma ierobežojumi nav attiecināmi uz arhitektoniskām vai tehniskām izbūvēm (piemēram, virsgaismām, skursteņiem, torņiem, karoga mastiem, elektronisko sakaru objektiem, vējrādītājiem, zibens novadītājiem u.tml.).”;

1. izteikt 132.punktu šādā redakcijā:

“132. Jaunbūvējamās būves izvieto ne tuvāk par 4 mno zemes vienības robežām, un to daļas nedrīkst projicēties ārpus attiecīgās zemes vienības robežas vai atrasties uz robežas, izņemot gadījumus, ja ir saņemts blakus esošās zemes vienības īpašnieka saskaņojums un netiek pārkāptas nor­matīvo aktu prasības ugunsdrošības, higiēnas un insolācijas jomā.”;

1. izteikt 133.punktu šādā redakcijā:

“133. Šo noteikumu 132.punkts nav attiecināms uz:

133.1. transporta inženierbūvēm un ar to saistīto infrastruktūru, termināļiem, kā arī uz inženierkomunikācijām.

132.2. hidrotehniskām būvēm – dambjiem, aizsprostiem, moliem u.tml.

133.3. gadījumiem, kad būve iecerēta kā pārkare, vai būvi plānots izvietot uz vairākām zemes vienībām. Šajos gadījumos atbilstoši jāsaņem visu to zemes īpašnieku saskaņojums, uz kuru īpašumiem, vai virs kuru īpašumiem būvi iecerēts izvietot.”;

1. izteikt 140.punkta pirmo teikumu šādā redakcijā:

“140. Plānojot jaunas lauksaimniecības dzīvnieku turēšanai paredzētas būves, ievēro šādus minimālos attālumus no tuvākās esošās dzīvojamās ēkas vai publiskās būves līdz lauksaimniecības dzīvnieku turēšanas būvei:”;

1. aizstāt 142.punktā vārdu “savstarpēja” ar vārdu “rakstveida”;
2. izteikt 144.punktu šādā redakcijā:

“144. Plānojot lielas inženierbūves, transporta un loģistikas objektus, rūpnieciskās ražošanas un pārstrādes uzņēmumus, tai skaitā derīgo izrakteņu ieguves vietas, atkritumu poligonus, biogāzes koģenerācijas stacijas u.tml., kā arī potenciālus rūpniecisko avāriju riska objektus, teritorijas plānojumā, lokālplānojumā vai detālplānojumā papildus paredz:

144.1. pasākumus šādu objektu ietekmes mazināšanai uz apkārtējām teritorijām;

144.2. transporta plūsmas organizāciju, lai netiktu ietekmētas dzīvojamās un publiskās apbūves teritorijas.

144.3.drošības attālumus līdz dzīvojamai un publiskai apbūvei, nosakot tajos teritorijas izmantošanas aprobežojumus.”;

1. aizstāt 146.punktā vārdus “piesārņojuma jomā” ar vārdiem “vides aizsardzības jomā”;
2. papildināt noteikumus ar jaunu 148.1 punktu šādā redakcijā:

“148.1 Teritorijas, kurās obligāti ierīkojamas centralizētas ūdensapgādes un notekūdeņu savākšanas sistēmas, teritorijas plānojumā vai lokālplānojumā norāda kā teritorijas ar īpašiem noteikumiem (TIN1, atbilstoši noteikumu 1.pielikumam).”;

1. izteikt 156.punktu šādā redakcijā:

“156. Centralizēta notekūdeņu savākšanas sistēma ir obligāti jāparedz šo noteikumu 148.punktā noteiktajās teritorijās.”;

1. izteikt 163.punktu šādā redakcijā:

“163. Plānojot vēja elektrostaciju un vēja parku izvietojumu, ievēro šādus nosacījumus:

163.1. attālumu no atsevišķām vēja elektrostacijām ar jaudu virs 20 kW līdz tuvākai dzīvojamai vai publiskai ēkai nosaka atkarībā no vēja elektrostacijas jaudas, ievērojot metodiku, pēc kuras nosaka drošības aizsargjoslas ap vēja elektrostacijām. Attālumu starp vēja elektrostacijām vēja parkos pamato ar aprēķiniem;

163.2. valsts aizsargājamo kultūras pieminekļu vizuālās uztveramības zonā izvērtē vēja elektrostaciju ietekmi uz ainavu, ņemot vērā konkrēto situāciju un kultūras pieminekļa specifiku;

163.3. minimālais attālums no vēja parka robežas līdz tuvākām dzīvojamām mājām un publiskām ēkām nevar būt mazāks par attālumu, kas ir piecas reizes lielāks nekā vēja elektrostacijas maksimālais augstums;

163.4. minimālais attālums no vēja parka robežas nevar būt mazāks par 2 km no tādām *NATURA* *2000* teritorijām un mikroliegumiem, kas noteikti putnu sugu aizsardzībai, un ne mazāks par 500 m no pārējām *NATURA* *2000* teritorijām;

163.5. vēja parka robežu nosaka no malējās vēja elektrostacijas torņa projekcijas.”;

1. papildināt noteikumus ar jaunu 163.1 punktu šādā redakcijā:

“163.1 Šo noteikumu 163.punktā minētie nosacījumi jāievēro arī gadījumos, ja esošo vēja elektrostaciju un vēja parku tuvumā tiek plānota jauna dzīvojamā vai publiskā apbūve.”;

1. izteikt 188.punktu šādā redakcijā:

“188. Ja tiek plānota meliorēto teritoriju apbūve, lokālplānojumā, detālplānojumā vai būvprojektā paredz meliorācijas sistēmas pārbūvi vai atjaunošanu, to veic pirms teritorijas apbūves.”;

1. aizstāt 190.punktā vārdu “piemērota” ar vārdiem “ar aprēķiniem pamatota”;
2. aizstāt 191. punktā vārdu “pārkārtošanas” ar vārdu “pārbūves”;
3. izteikt 194.punktu šādā redakcijā:

“194. Plānojot mākslīgas ūdenskrātuves izveidošanu, tai skaitā teritorijas uzpludināšanu, jāsaņem hidromelioratīvajā būvniecībā sertificēta eksperta atzinums par plānotā objekta ietekmi uz apkārtējiem zemes īpašumiem un attiecīgo zemesgabalu īpašnieku saskaņojums, kurus tas var ietekmēt.”;

1. izteikt 9.5.apakšnodaļas nosaukumu šādā redakcijā:

“9.5. Reljefa izmaiņas”;

1. papildināt noteikumus ar jaunu 195.1 punktu šādā redakcijā:

“195.1 Veicot zemes līmeņa paaugstināšanu vai pazemināšanu, nav pieļaujama hidroloģiskā režīma pasliktināšana blakus esošajos zemes īpašumos.”;

1. izteikt 212.1.apakšpunktu šādā redakcijā:

“212.1. paaugstinātās bīstamības objektus, tai skaitā rūpniecisko avāriju riska uzņēmumus un objektus;”;

1. aizstāt 215.punktā vārdu “būvniecībai” ar vārdu “izvietošanai”;
2. papildināt noteikumus ar jaunu 215.1 punktu šādā redakcijā:

“2151. Ap rūpniecisko avāriju riska objektiem un šādu objektu izvietošanai nosaka minimālos drošības attālumus, ņemot vērā drošības pārskatā, rūpniecisko avāriju novēršanas programmā, objekta civilās aizsardzības plānā un citā dokumentācijā sniegto informāciju. Šos attālumus ievēro arī tajā gadījumā, ja blakus rūpniecisko avāriju riska objektiem tiek plānota jauna, cita veida apbūve.”;

1. papildināt noteikumus ar jaunu 217.1 punktu šādā redakcijā:

“217.1 Teritorijas plānojumā attēlotās plūdu riska teritorijas un applūstošās teritorijas precizē lokālplānojumos, detālplānojumos vai būvprojektos, pamatojoties uz augstākas detalizācijas aktuālu topogrāfisko plānu.”

1. Izteikt 222.punktu šādā redakcijā:

“222. Teritorijas plānojumā vai lokālplānojumā var noteikt ainaviski vērtīgās teritorijas, kuras attēlo grafiskajā daļā,un prasības to izmantošanai nosaka teritorijas izmantošanas un apbūves noteikumos.”;

1. papildināt 234.punktu ar jaunu 234.6 1 apakšpunktu šādā redakcijā:

“234.6 1 degradētās teritorijas”;

1. svītrot 244.punktu;
2. svītrot 2.pielikumu;
3. izteikt 1.pielikuma otro tabulu „II. Teritoriju ar īpašiem noteikumiem attēlošana” šādā redakcijā:

**II. Teritoriju ar īpašiem noteikumiem attēlošana**

|  |  |  |  |
| --- | --- | --- | --- |
| Nr.  p.k. | Teritorijas veids | Apzīmējums | Ģeotelpiskais kods/  ieteicamais noformējums |
| 1. | Cita teritorija ar īpašiem noteikumiem | TIN1 | *1020100* |
| TIN11; TIN12..... |
| 2. | Teritorija, kurai izstrādājams lokālplānojums | TIN2 | *1020200* |
| TIN21; TIN22.... |
| 3. | Teritorija, kurai izstrādājams detālplānojums | TIN3 | *1020300* |
| TIN31; TIN32..... |
| 4. | Vietējas nozīmes kultūrvēsturiskā un dabas teritorija | TIN4 | *1020400* |
| TIN41; TIN42.... |
| 5. | Ainaviski vērtīga teritorija | TIN5 | *1020500*  Copy of apz_02 |
| TIN51; TIN52..... |
| 6. | Vietējas nozīmes lauksaimniecības teritorija | TIN6 | *1020600*  Copy (4) of New Picture |
| TIN61; TIN62..... |
| 7. | Nacionālas un vietējas nozīmes infrastruktūras attīstības teritorija | TIN7 | *1020700*  Copy (3) of apz_02 |
| TIN71; TIN72..... |
| 8. | Degradēta teritorija | TIN 8 | *1020700* |
| TIN81; TIN82..... |

1. izteikt noteikumu 3.pielikumu šādā redakcijā:

“3. pielikums

Ministru kabineta

2014. gada 30. aprīļa

noteikumiem Nr. 240

**Teritorijas izmantošanas veidu klasifikators**

|  |  |  |  |  |
| --- | --- | --- | --- | --- |
| Grupas kods | Teritorijas izmantošanas veida grupas nosaukums | Veida kods | Teritorijas izmanto­šanas veida nosaukums | Teritorijas izmantošanas veida apraksts |
| 1 | 2 | 3 | 4 | 5 |
| 1. Apbūvēta teritorija | | | | |
| 11 | Dzīvojamā apbūve un teritorijas izmantošana | 11001 | Savrupmāju apbūve | Dzīvojamā apbūve, ko veido savrupmājas (brīvi stāvošas individuālās dzīvojamās mājas) un dvīņu mājas (divas bloķētas, arhitektoniski vienotas individuālās dzīvojamās mājas, parasti simetriskas ar identisku plānojumu),  ietverot nepieciešamās palīgbūves un labiekārtojumu |
| 11002 | Vasarnīcu apbūve | Apbūve, ko veido sezonas rakstura apdzīvošanai pare­dzētas individuālas dzīvoja­mās ēkas, ārpus pastāvīgās dzīvesvietas otrā mājokļa statusā, ar nepieciešamajām palīg­būvēm un labiekārtojumu |
| 11003 | Dārza māju apbūve | Apbūve, ko veido sakņu un augļu dārziņi mājsaimniecību vajadzībām, ar būvēm, kas paredzētas tikai sezonas rakstura izmantošanai, tai skaitā dzīvošanai |
| 11004 | Viensētu apbūve | Savrupa apbūve lauku terito­rijā, ko veido viena vai vairā­kas individuālās dzīvojamās ēkas ar saimniecības ēkām un palīgbūvēm, kas nepiecieša­mas mājsaimniecības uzturēšanai vai saimnieciskai darbībai |
| 11005 | Rindu māju apbūve | Dzīvojamā apbūve, ko veido trīs un vairāk lineāri bloķētas individuālās dzīvojamās mā­jas ar nepieciešamajām pa­līgbūvēm un labiekārtojumu |
| 11006 | Daudzdzīvokļu māju apbūve | Dzīvojamā apbūve, ko veido daudzdzīvokļu dzīvojamās mājas ar nepieciešamajām palīgbūvēm un labiekārtojumu |
| 11007 | Dzīvojamā apbūve uz ūdens | Apbūve, ko veido peldbūves, kas pielāgotas mājokļa funkcijai vai dzīvojamās ēkas, kas nostiprinātas uz pāļiem |
| 12 | Publiskā apbūve un teritorijas izmantošana | 12001 | Biroju ēku apbūve | Apbūve, ko veido bankas, diplomātiskie dienesti, konferenču un kongresu centri, pašvaldības iestādes, valsts pārvaldes iestādes, tiesu nami, sakaru nodaļas, pasta, radiostaciju un televīzijas centri, studijas un citi uzņēmumi, organizācijas un iestādes |
| 12002 | Tirdzniecības vai pakalpojumu objektu apbūve | Apbūve, ko veido veikali, aptiekas, sabiedriskās ēdināšanas uzņēmumi, tirgus, tirgus paviljoni, sezonas rakstura tirdzniecības vai pakalpojumu objekti (tirdzniecības kioski un segtie tirdzniecības stendi), restorāni, bāri, kafejnīcas, spēļu nami, kazino, kā arī sadzīves un citu pakalpojumu objekti, tai skaitā degvielas uzpildes stacijas un autotransporta apkopes objekti |
| 12003 | Tūrisma un atpūtas iestāžu apbūve | Apbūve, ko veido viesnīcas, moteļi, dienesta viesnīcas, jauniešu kopmītnes, viesu mājas un cita veida īslaicīgas apmešanās vietas (viesu nami, pansijas, lauku tūrismam izmantojamas mājas) un citi izmitināšanas pakalpojumu nodrošināšanai nepieciešamie objekti un infrastruktūra, ietverot kempingus, laukumus atpūtas transportlīdzekļiem un apdzīvojamām autopiekabēm |
| 12004 | Kultūras iestāžu apbūve | Apbūve, ko veido ēkas mūzikas, deju un citiem izklaides pasākumiem, teātri, koncertzāles, apjumtas vasaras estrādes, kultūras nami, cirka ēkas, muzeji, arhīvu un bibliotēku ēkas, plašsaziņas līdzekļu centri, izstāžu zāles, citas mākslas, izklaides un atpūtas iestādes un to darbības nodrošināšanai nepieciešamie objekti un infrastruktūra |
| 12005 | Sporta būvju apbūve | Apbūve, ko veido ēkas sporta nodarbībām un sporta pasākumiem (piemēram, arēnas, sporta manēžas, sporta zāles, slēgtie peldbaseini, segtie sporta laukumi), sporta un atpūtas būves (piemēram, sporta laukumi, tai skaitā golfa laukumi un laukumi jāšanas sportam, trases ar cieto vai mīksto segumu, stadioni, velotreki, atklātie peldbaseini, ūdenssporta būves) |
| 12006 | Aizsardzības un drošības iestāžu apbūve | Apbūve, ko veido soda izciešanas iestādes, aizsardzības spēku, policijas, ugunsdzēsības un glābšanas dienesti un ugunsdzēsēju depo, kazarmas un citas valsts aizsardzības un drošības iestādes un to funkcijām nepieciešamās ēkas un būves |
| 12007 | Izglītības un zinātnes iestāžu apbūve | Apbūve, ko veido jebkura līmeņa izglītības iestāžu (pirmsskolas aprūpes un izglītības, pamata un vidējās izglītības, profesionālās ievirzes, speciālās, interešu izglītības, augstākās, pieaugušo un tālākizglītības) vai zinātniskās pētniecības iestāžu, tai skaitā zinātniski pētniecisko institūtu, meteoroloģisko staciju, darbības nodrošināšanai nepieciešamie objekti un infrastruktūra |
| 12008 | Veselības aizsardzības iestāžu apbūve | Apbūve, ko veido ārstu prakses, slimnīcas un veselības centri, sanatorijas, un citi ārstniecības nolūkiem paredzēti objekti un tiem nepieciešamā infrastruktūra |
| 12009 | Sociālās aprūpes iestāžu apbūve | Apbūve, ko veido sociālās aprūpes un rehabilitācijas iestādes, tai skaitā pansionāti, dienas centri, krīzes centri, patversmes un citi līdzīgi objekti, kā arī to darbības nodrošināšanai nepieciešamie objekti un infrastruktūra |
| 12010 | Dzīvnieku aprūpes iestāžu apbūve | Apbūve, ko veido veterinārmedicīniskās prakses iestādes dzīvnieku aprūpei, dzīvnieku viesnīcas un patversmes, izņemot lauksaimniecības dzīvnieku vai savvaļas dzīvnieku turēšanai vai audzēšanai paredzētas būves |
| 12011 | Reliģisko organizāciju ēku apbūve | Apbūve, ko veido jebkuras reliģiskas kopienas kulta celtnes, tai skaitā baznīcas, klosteri, kā arī to apbūves kompleksā ietvertas reliģijas izglītības iestādes, darbinieku dzīvojamās ēkas un sociālo pakalpojumu ēkas |
| 13 | Rūpnieciskā apbūve un teritorijas izmantošana | 13001 | Vieglās rūpniecības uzņēmumu apbūve | Tekstilizstrādājumu, apģērbu un ādas izstrādājumu ražošanas, pārtikas rūpniecības, mēbeļu ražošanas, poligrāfijas, industriālo un tehnoloģisko parku un citu vieglās rūpniecības uzņēmumu, kas nerada būtisku piesārņojumu, darbības nodrošināšanai nepieciešamā apbūve un infrastruktūra |
| 13002 | Smagās rūpniecības un pirmapstrādes uzņēmumu apbūve | Metālapstrādes un mašīnbūves, derīgo izrakteņu pārstrādes (ārpus derīgo izrakteņu ieguves vietām), gumijas rūpniecības, ādas, koksnes pārstrādes un celulozes ražošanas, būvmateriālu un sanitārtehnisko iekārtu ražošanas, kā arī ķīmiskās rūpniecības uzņēmumu, atkritumu pārstrādes uzņēmumu (ārpus atkritumu apglabāšanas poligoniem) un līdzīgu uzņēmumu, tai skaitā uzņēmumu, kuru darbība var radīt būtisku piesārņojumu, apbūve un infrastruktūra (tai skaitā noliktavas, pievedceļi u.tml.) |
| 13003 | Lauksaim­nieciskās ražošanas uzņēmumu apbūve | Lauksaimnieciskās ražošanas, ietverot lauksaimniecības servisa uzņēmumu (tai skaitā mehāniskās darbnīcas, kaltes, pagrabi, noliktavas, saldētavas, kautuves), un līdzīgu darbību nodrošināšanai nepieciešamā apbūve un infrastruktūra |
| 13004 | Derīgo izrakteņu ieguve | Derīgo izrakteņu ieguves karjeri, to ierīkošana un renovācija, ieguves rūpniecības vai iežu ieguves būves, ieguves rūpniecības uzņēmumi, noliktavas un cita derīgo izrakteņu ieguves darbības nodrošināšanai nepieciešamā apbūve un infrastruktūra |
| 13005 | Atkritumu apsaimnieko­šanas un pārstrādes uzņēmumu apbūve | Atkritumu (tai skaitā sadzīves, ražošanas un bīstamo atkritumu) savākšanas, pārkraušanas, šķirošanas, uzglabāšanas, pārstrādes, reģenerācijas un apglabāšanas vietu apbūve un nepieciešamā infrastruktūra |
| 14 | Tehniskā apbūve un teritorijas izmantošana | 14001 | Inženiertehniskā infrastruktūra | Virszemes, pazemes un zemūdens inženier­komunikācijas un inženiertīkli, hidrobūves (piemēram, moli un viļņlauži) siltumenerģijas, elektro­enerģijas, gāzes, elektronisko sakaru, ūdens, naftas produktu un citu resursu pārvadei, uzglabāšanai, sadalei un pievadei, ietverot aprīkojumu, iekārtas, ierīces un citas darbībai nepieciešamās būves (piemēram, cauruļvadi un kabeļi) |
| 14002 | Transporta lineārā infrastruktūra | Autoceļi, ielas, dzelzceļš un citas kompleksas transporta inženierbūves, tai skaitā tilti, estakādes, tuneļi un citas līdzīgas būves, kas veido lineāru transporta infrastruktūru |
| 14003 | Transporta apkalpojošā infrastruktūra | Būves sauszemes, gaisa un ūdens satiksmes pakalpojumu nodrošināšanai, tai skaitā dzelzceļa pasažieru stacijas, autoostas, lidostas, ostas, garāžas, depo, termināļi, atsevišķi iekārtotas atklātās autostāvvietas, stāvparki, daudzstāvu autostāvvietas, degvielas uzpildes stacijas un autotransporta apkopes objekti u.tml. |
| 14004 | Noliktavu apbūve | Apbūve, ko veido tirdzniecības un noliktavu ēkas, kas paredzētas materiālu, vielu un citu preču komplektēšanai, iesaiņošanai, pārdošanai, pagaidu uzkrāšanai vai uzglabāšanai vairumā (izņemot jebkādu preču ražošanu vai pārstrādāšanu un rūpniecības uzņēmumu teritorijā esošās noliktavas), iepakojumu un videi nekaitīgu atkritumu (*kas nerada ietekmi uz vidi vai draudus cilvēku veselībai)* uzglabāšana,  kā arī loģistikas centri, termināļi, preču stacijas un līdzīgas ēkas |
| 14005 | Lidostu un ostu apbūve | Apbūve, ko veido lidostu, ostu termināļi un ar tiem saistītā infrastruktūra, tai skaitā hidrotehniskās būves, piestātnes, navigācijas iekārtas un ierīces lidostā un ostā, upju kuģu piestātnes u.tml. |
| 14006 | Energoapgādes uzņēmumu apbūve | Enerģijas ražošanas un energoapgādes uzņēmumu (piemēram, hidro­elektrostacijas, koģenerācijas stacijas, vēja elektrostacijas un vēja elektrostaciju parki u.tml.) apbūve, neietverot lineāro inženiertehnisko infrastruktūru |
| Neapbūvēta teritorija (2) | | | | |
| 21 | Mežsaimnieciska teritorijas izmantošana | 21001 | Mežsaim­nieciska izmantošana | Meža ilgtspējīgai apsaim­nieko­šanai, izmantošanai, aizsardzībai nepie­ciešamā meža infrastruktūra, ietverot rekreācijas objektus, savvaļas dzīvnieku dārzus, malkas meža, celulozes meža un lietaskoku, Ziemassvētku eglīšu un citu meža produktu audzēšanu un ciršanu |
| 22 | Lauksaimnieciska teritorijas izmantošana | 22001 | Lauksaim­nieciska izmantošana | Augkopība, dārzeņkopība, dārzkopība (tai skaitā sakņu un augļu dārzi bez apbūves mājsaimniecību vajadzībām), lopkopība, dīķsaimniecība, lauksaimniecībai alternatīvie saimniekošanas veidi (piemēram, sēņu audzēšana) un cita lauksaimnieciskā darbība, ietverot specializētos lopkopības kompleksus, dārzniecības un siltumnīcu kompleksus, kā arī nedzīvojamās ēkas un būves lauksaimnieciskās ražošanas nodrošināšanai |
| 22002 | Lauksaimnieciska izmantošana pilsētās un ciemos | Sakņu un augļu dārzi mājsaimniecību vajadzībām, dārzniecības, siltumnīcu kompleksi |
| 23 | Ūdenssaimnieciska teritorijas izmantošana | 23001 | Ūdenssaim­nieciska izmantošana | Dabiskas vai mākslīgas izcelsmes ūdens akvatorijas, kuras tiek izmantotas zivsaimniecībai, zvejniecībai un citiem ūdenssaimniecības veidiem |
| 24 | Publiskā ārtelpa | 24001 | Labiekārtota publiskā ārtelpa | Labiekārtoti parki (piemēram, atrakciju un atpūtas parki), zooloģiskie un botāniskie dārzi, mežaparki, kapsētas, dzīvnieku kapsētas, pludmales, laukumi, publisko ēku pagalmi, ietverot apstādījumus un labiekārtojuma infrastruktūru (tai skaitā nedzīvojamās ēkas un būves) atpūtas, veselības un fizisko aktivitāšu nolūkam un citu publiskās ārtelpas funkciju nodrošināšanai |
| 24002 | Publiskā ārtelpa (bez labiekārtojuma) | Dabas teritorijas bez apbūves un labiekārtojuma infrastruktūras, piemēram, dabiskas palieņu pļavas, pludmales, ūdensmalas, mežs, |
|  |  | 24003 | Ūdens telpas publiskā izmantošana | Ūdens akvatorijas izmantošana publiskiem pasākumiem, pakalpojumiem, atpūtai, sportam un to nodrošināšanai nepieciešamā infrastruktūra, tai skaitā peldbūves vai uz pāļiem stiprinātas būves |
|  |  |  |  |  |

Ministru prezidents L.Straujuma

Vides aizsardzības un   
reģionālās attīstības ministrs K.Gerhards

Iesniedzējs:

Vides aizsardzības un reģionālās

attīstības ministrijas valsts sekretāra p.i.

valsts sekretāra vietniece E.Turka

22.01.2016.

3323

I.Valdmane

67026921, [ilma.valdmane@varam.gov.lv](mailto:ilma.valdmane@varam.gov.lv)